[{"text_idx": "#000002", "text": "Mae busnesau Twristiaeth Gogledd Ddwyrain Cymru wedi gweld budd o ddatblygu eu sgiliau arwain ar o\u0302l manteisio ar ein rhaglen arweinyddiaeth 20Twenty a ariennir yn rhannol, a gynhelir yn Wrecsam. Mae ar gael i bob busnes yn Sir y Fflint, Wrecsam a gogledd Powys."}, {"text_idx": "#000004", "text": "Mae Oneplanet Adventure yn fecca i feicwyr mynydd o bob rhan o\u2019r Deyrnas Unedig sy\u2019n dod i brofi eu sgiliau ar y 40km o lwybrau y maen nhw wedi\u2019u creu."}, {"text_idx": "#000005", "text": "Erbyn hyn mae\u2019n denu 170,000 o ymwelwyr y flwyddyn a chanolbwynt y busnes yw\u2019r ganolfan ymwelwyr sy\u2019n cynnwys caffi sydd ennill gwobrau, siop feiciau, gweithdy a chyfleusterau llogi beiciau."}, {"text_idx": "#000006", "text": "\u201cRydym wedi anfon sawl aelod o staff ar y cwrs Twf Busnes 20Twenty i\u2019w galluogi i dyfu fel arweinwyr a\u2019u grymuso i ddatblygu eu hunain ymhellach, gan helpu yn ei dro i symud y busnes yn ei flaen hefyd. Mae wedi galluogi\u2019r busnes i dyfu o\u2019r tu mewn yn hytrach na bod angen recriwtio rheolwyr."}, {"text_idx": "#000007", "text": "Mae hyn yn ein helpu i adeiladu timau cryfach gyda mwy o ymdeimlad o berthyn a theyrngarwch.\u201d meddai Jim Gaffney, Cyfarwyddwr Cwmni One Planet Adventure."}, {"text_idx": "#000008", "text": "Fe wnaeth Shelly Barratt, sylfaenydd a Chyfarwyddwr y \u2018Real Ale Trail\u2019, sydd wedi ennill gwobrau, sefydlu ei chwmni i helpu pobl i ailddarganfod tafarndai mewn rhannau gwledig anodd eu cyrraedd o Gymru, drwy fynd ar fws yn lle trefnu i deithio mewn car, at ddrysau hyd at 9 tafarn."}, {"text_idx": "#000009", "text": "\u201cMae digwyddiadau\u2019r Ale Trail yn rhan o ddarlun ehangach, er mwyn helpu economi twristiaeth yr ardal gyfagos a bod o fudd i fusnesau bach gyda marchnata. Menter dwristiaeth ydoedd yn gyntaf ac yn ail, gw\u0302yl fach i ddathlu tafarndai gwledig Cymru gyda phobl sydd ddim yn ymweld a\u0302\u2019r ardal yn aml."}, {"text_idx": "#000015", "text": "Graddiodd Lee Browning hefyd o raglen lefel 7 CMI 20Twenty ac mae\u2019n un o\u2019r bobl y tu o\u0302l i The Boardroom Climbing yng Nglannau Dyfrdwy, lleoliad dringo dan do ychydig oddi ar ffin yr A55/M56 rhwng Cymru a Lloegr. \u201cDringwyr ydyn ni, rydyn ni\u2019n hoffi dringo, felly fe wnaethon ni adeiladu The Boardroom."}, {"text_idx": "#000016", "text": "Nid breuddwyd un person neu syniad un person yn unig mohono. Mae\u2019n cael ei dyfu\u2019n organig trwy ryngweithio a chyfraniad yr holl staff gwych a\u2019r cwsmeriaid gwych."}]